Sophie von La Roche

Marie Sophie von La Roche (1730–1807), døpenavn Gutermann von Gutershofen, var en tysk forfatter og salonnière.

 Liv og virke 
Bakgrunn
Sophie Gutermann von Gutershofen var det eldste barnet til legen Georg Friedrich Gutermann og Regina Barbara Unold. Familien tilhørte storborgerskapetJuliane Ziegler: Vorbilder: Eine unabhängige Frau. I chrismon plus januar 2015, s. 29. i de byene hun vokste opp i: Lindau og Augsburg. Hun lærte tidlig å lese. Den ærekjære og strengt pietistiske faren sørget for at hun fikk en grundig, tidstypisk jenteutdanning med hovedvekt på språk, kunst, litteratur, musikk og hushold.

17 år gammel forlovet Sophie med den italienske legen Bianconi, men faren motsatte seg forbindelsen. En periode var hun forlovet med Christoph Martin Wieland. Også dette forholdet tok slutt, i dette tilfellet på grunn av geografisk avstand i Wielands studietid. De holdt kontakten hele livet og Wieland oppmuntret henne til å skrive. 

I 1753 giftet Sophie seg med hoffråd Georg Michael Frank La Roche (1720–1788), som hun fikk åtte barn med, blant dem Maximiliane von La Roche, mor til forfatterne Bettina von Arnim og Clemens Brentano. 
Forfatterskap
mini|Frontispisen til Fanny und Julia
La Roches debutroman, Geschichte des Fräuleins von Sternheim (1771), ble opprinnelig gitt ut anonymt med Wieland oppgitt som «utgiver» (Herausgeber). Ekteskapet hadde gitt henne førstehåndskjennskap til adelskvinnenes begrensede muligheter til livsutfoldelse, og hun lar den kvinnelige hovedpersonen motsette seg adelens konvensjoner for å vise romanens kvinnelige lesere at det er mulig å oppnå selvbestemmelse og stå på egne bein. Boka ble oversatt til flere språk, og den 41 år gamle Sophie von La Roche ble med ett slag berømt. Den store suksessen gjorde henne økonomisk uavhengig, sannsynligvis var hun den første tyske kvinnelige forfatteren som kunne leve av inntekter fra sitt eget forfatterskapet. Ingen av hennes senere romaner fikk samme suksess.

På grunn av ektemannens kritikk mot adel og munkevesen falt han i unåde ved hoffet, og i 1780 flyttet familien til Speyer, senere til Offenbach. Befridd fra lediggangen og den knugende hoffetiketten blomstret La Roche opp. Hun utga et av Tysklands første dameblader, Pomona für Teutschlands Töchter (1783–1784) med målsetning om å skrive moralsk instruktive veiledninger for unge kvinner. Med dette dannelses- og opplysningprosjektet skilte La Roches tidsskrift seg sterkt fra tidens kvinnemagasiner, som fokuserte på skjønnhet, mote og relasjonsstoff for å forberede leserne på en tilværelse som vakre vedheng i et patriarkalsk samfunn. Omtrent samtidig  oppdaget La Roche gleden ved å reise, og å skrive om reisene.

Debutromanen Geschichte des Fräuleins von Sternheim regnes som grunnleggende for den tyske kvinnelitteraturtradisjonen. La Roches litteratur kan tilordnes den tyske Empfindsamkeit («følsomhet»), det vil si  «sentimentalistisk litteratur». 

Goethe skrev i 13. Buch von Dichtung und Wahrheit om Sophie von La Roche:
«Hun var den vidunderligste av kvinner, og jeg kjenner ingen å sammenligne henne med. Slank og spedbygd, snarere høy enn liten, visste hun å beholde sin eleganse helt opp i høy alder, med manerer som svevde sjarmerende et sted mellom en adelsdames og en ærverdig borgerkvinnes.»«Sie war die wunderbarste Frau, und ich wüsste ihr keine andre zu vergleichen. Schlank und zart gebaut, eher groß als klein, hatte sie bis in ihre höheren Jahre eine gewisse Eleganz […] zu erhalten gewusst, die zwischen dem Benehmen einer Edeldame und einer würdigen bürgerlichen Frau gar anmutig schwebte.»Johann Wolfgang Goethe: Aus meinem Leben. Dichtung und Wahrheit. Dritter Teil. Dreizehntes Buch., zeno.org

 Verk 
 Geschichte des Fräuleins von Sternheim. Von einer Freundin derselben aus Original-Papieren und andern zuverläßigen Quellen gezogen. Utgitt av Christoph Martin Wieland. 2 bind. Weidmanns Erben und Reich, Leipzig 1771 (bind 1, bind2 (München 2007, dtv, ISBN 978-3-423-13530-6).
 Der Eigensinn der Liebe und Freundschaft, eine Englische Erzählung, nebst einer kleinen deutschen Liebesgeschichte, aus dem Französischen. Orell, Geßner, Füßli, Zürich 1772.
 Rosaliens Briefe an ihre Freundin Mariane von St**. 3 bind. Richter, Altenburg 1780–1781.
 Pomona für Teutschlands Töchter. Enderes, Speyer 1783–1784.
 Briefe an Lina, ein Buch für junge Frauenzimmer, die ihr Herz und ihren Verstand bilden wollen. Band 1. Lina als Mädchen. Weiß und Brede, Mannheim 1785; Gräff, Leipzig 1788.
 Neuere moralische Erzählungen. Richter, Altenburg 1786.
 Tagebuch einer Reise durch die Schweiz Richter, Altenburg 1787.
 Journal einer Reise durch Frankreich. Richter, Altenburg 1787.
 Tagebuch einer Reise durch Holland und England. Weiß und Brede, Offenbach 1788.
 Geschichte von Miß Lony und Der schöne Bund. C. W. Ettinger, Gotha 1789.
 Briefe über Mannheim. Orell, Geßner, Füßli, Zürich 1791.
 Lebensbeschreibung von Friderika Baldinger, von ihr selbst verfaßt. Hrsg. und mit einer Vorrede begleitet von Sophie Wittwe von La Roche. Carl Ludwig Brede, Offenbach 1791.
 Rosalie und Cleberg auf dem Lande. Weiß und Brede, Offenbach 1791.
 Erinnerungen aus meiner dritten Schweizerreise. Weiß und Brede, Offenbach 1793.
 Briefe an Lina als Mutter. 2 bind. Gräff, Leipzig 1795–1797.
 Schönes Bild der Resignation, eine Erzählung. Gräff, Leipzig 1796.
 Erscheinungen am See Oneida, mit Kupfern. 3 bind. Gräff, Leipzig 1798.
 Mein Schreibetisch. 2 bind. Gräff, Leipzig 1799.
 Reise von Offenbach nach Weimar und Schönebeck im Jahr 1799. Gräff, Leipzig 1800.
 Fanny und Julia, oder die Freundinnen. Gräff, Leipzig 1801.
 Liebe-Hütten. 2 bind. Gräff, Leipzig 1804.
 Herbsttage. Gräff, Leipzig 1805.
 Melusinens Sommerabende. Utgitt av Christoph Martin Wieland. Societäts-Buch- und Kunsthandlung, Halle 1806 (digitalisering).

 Sophie von La Roche-Preis 
I 2010 innstiftet byen Offenbach prisen „Sophie von La Roche-Preis für die Gleichberechtigung von Frauen“. Prisen utdeles annethvert år, og ledsages av et beløp på 1500 euro (per 2016). Kriteriet for å bli tildelt denne prisen er at vinneren har utvist et «besonderes Engagement und hervorragende Leistungen auf kulturellem, sozialem oder gesellschaftlichem Gebiet».

 Prisvinnere 
 2016: Arbeidsmarkedsprosjektet «BeA Plus – Berufseinsteigerinnen in die Altenpflege», for innsatsen for å hjelpe innvandrerkvinner ut på arbeidsmarkedet 
 2013: Angela Freiberg, sosialarbeider og filmskaper 
 2011-2012: Parastou Forouhar, kunstner av iransk opprinnelse, for hennes politiske kunst til fremme av kvinners rettigheter og menneskerettigheter
 2009: Grete Steiner, lærer og SPD-politiker, for hennes arbeid til fremme av likestilling mellom kjønnene

 Referanser og noter 

 Kilder 



 Eksterne lenker 





 Verk av Sophie von La Roche, Sophie – A Digital Library of Works by German-Speaking Women
 Brigitte Nguyen-Duong: Biografi, women-in-history.eu, Universität Ulm
 Biografi med bilder'', knerger.de
 Museum Sophie La Roche i Bönnigheim
 Maria Sophie von La Roche ,  Augsburg-Wiki
 «Sophie von La Roche», fembio.org

Kategori:Tyske forfattere
Kategori:Personer fra Kaufbeuren